b'\n_START_ARTICLE_\nMartti Kykkling\n_START_PARAGRAPH_\nMartin (Martti) Kykkling (entinen Kyckling; 7. toukokuuta 1857 S\xc3\xa4kkij\xc3\xa4rvi \xe2\x80\x93 28. syyskuuta 1917 Virolahti) oli virolahtelainen maanviljelij\xc3\xa4 ja liikemies joka oli nuorsuomalaisten kansanedustajana 1910-luvulla._NEWLINE_Kykklingin vanhemmat olivat maakauppias Martin Kyckling ja Anna Erikintyt\xc3\xa4r. H\xc3\xa4n toimi maanviljelij\xc3\xa4n\xc3\xa4 ja maakauppiaana Virolahdella. Kykkling harjoitti lis\xc3\xa4ksi puutavaran ja kiven vienti\xc3\xa4 ulkomaille._NEWLINE_Kykkling oli kansanedustajana 1914\xe2\x80\x931917 edustaen Viipurin l\xc3\xa4\xc3\xa4nin l\xc3\xa4ntist\xc3\xa4 vaalipiiri\xc3\xa4. H\xc3\xa4n oli ollut jo aiemmin mukana s\xc3\xa4\xc3\xa4tyvaltiop\xc3\xa4ivill\xc3\xa4 talonpoikaiss\xc3\xa4\xc3\xa4dyn j\xc3\xa4senen\xc3\xa4 vuosina 1899\xe2\x80\x931906. Kykkling toimi my\xc3\xb6s Virolahden kuntakokouksen esimiehen\xc3\xa4._NEWLINE_Martti Kykkling oli naimisissa vuodesta 1884 Vilhelmiina Pohjolan kanssa.'